จี้ สพฐ.-เอกชน-อปท.เซ็ตซีโร่รับอนุบาล
ธีระเกียรติ สั่งยึดนโยบายบูรณาการรับ นร. ปรับเรียกระดับชั้นกันงง,นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังประชุมชี้แจงแนวทางดำเนินงานการศึกษาเอกชนว่า ที่ประชุมซึ่งประกอบด้วยผู้แทน ร.ร.เอกชน ผู้แทนคุรุสภา ผู้แทนสำนักงานคณะกรรมการการศึกษาขั้น พื้นฐาน (สพฐ.) เลขาธิการคณะกรรมการส่งเสริมการศึกษาเอกชน (กช.) ร่วมรับฟังปัญหาการรับนักเรียนชั้นอนุบาล 1 และการบรรจุข้าราชการครู ร.ร.เอกชน ซึ่งพบว่าช่วง 2 ปีที่ผ่านมา ตนมีนโยบายชัดเจนว่าให้องค์กรปกครองส่วนท้องถิ่น (อปท.) และ ร.ร.เอกชนรับเด็กอนุบาล 1 อายุ 3 ขวบ ส่วน สพฐ.รับอนุบาล 2 อายุ 4 ขวบ ยกเว้นในพื้นที่ที่ไม่มี ร.ร.เอกชน หรือ อปท. ก็ให้ สพฐ.รับอนุบาล 1 อายุ 3 ขวบได้ แต่ไม่มีการปฏิบัติตามนโยบาย โดยพบว่า ร.ร.สังกัด สพฐ.จำนวนมากรับอนุบาล 1 อายุ 3 ขวบ 1-2 คน ทำให้เป็นภาระรัฐ ขณะเดียวกัน การทำงานก็ไม่บูรณาการร่วมกับ ร.ร.เอกชน ซึ่งภาพรวมทั้งประเทศเด็กอนุบาล 1 ส่วนใหญ่ 3 ใน 4 จะเข้าเรียน อปท. อีก 1 ใน 4 เรียนที่ ร.ร.เอกชน โดยเข้าเรียนในสังกัด สพฐ.น้อยมาก แต่ช่วง 2 ปีที่ผ่านมาเมื่อรัฐธรรมนูญ 2560 กำหนดให้รัฐจัดการศึกษา 12 ปี จึงเป็นข้ออ้างให้ ร.ร.สังกัด สพฐ.รับเด็กโดยไม่ประสานกับ อปท. และ ร.ร.เอกชน ทำให้ ร.ร.เอกชนเดือดร้อน,รมว.ศึกษาธิการกล่าวว่า ที่ประชุมได้ข้อสรุปว่าการรับนักเรียนอนุบาลปีการศึกษา 2562 ให้เซ็ตซีโร่นับหนึ่งใหม่ตั้งแต่ต้น โดยพื้นที่ซึ่งมีคณะกรรมการรับนักเรียนเขตพื้นที่การศึกษาจะต้องมีกรรมการจากทุกภาคส่วน รวมทั้งตัวแทน ร.ร.เอกชน และ อปท.ด้วย เพราะเกณฑ์ที่ออกไปทำให้เกิดการตีความไม่ถูกต้อง บางครั้งก็อ้างว่าปีที่ผ่านมาเคยรับเด็กมาก่อน ปีนี้ก็จะรับต่อ เมื่อปีที่แล้วไม่ทำตามนโยบาย ปีนี้จะมาอ้างอีกไม่ได้ และการเปิดชั้นเรียนใหม่ต้องเสนอคณะกรรมการศึกษาธิการจังหวัด (กศจ.) เป็นผู้อนุมัติ,ผู้สื่อข่าวถามว่า สพฐ.กำลังรับสมัครอนุบาลจนถึงวันที่ 4 มี.ค.นี้แล้วจะดำเนินการอย่างไร นพ.ธีระเกียรติกล่าวว่า ที่รับก็รับไป แต่ต้องมาประชุมตามที่ตนสั่งการ ทุกครั้งปัญหาที่พบคือตนสั่งการไปแล้วมันเพี้ยน จึงขอให้มีรายงานการประชุมระดับเขต โดยสำนักงานเขตพื้นที่การศึกษา (สพท.) ต้องรายงานการประชุมมาที่ สพฐ.และ กศจ. เพื่อรายงานให้ตนทราบ นอกจากนี้ ตนยังสั่งการให้ สพฐ.ปรับเปลี่ยนการเรียกระดับชั้นอนุบาล โดย อปท. และ ร.ร.เอกชน รับเด็ก 3 ขวบก็เข้าอนุบาล 1 ส่วน สพฐ.รับเด็ก 4 ขวบ ก็เรียกว่า อนุบาล 2 และ 3 เพื่อไม่ให้คนสับสน.
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยภายหลังประชุมชี้แจงแนวทางดำเนินงานการศึกษาเอกชนว่า ที่ประชุมซึ่งประกอบด้วยผู้แทน ร.ร.เอกชน ผู้แทนคุรุสภา
ธีระเกียรติ เจริญเศรษฐศิลป์,การศึกษา,รับนักเรียนอนุบาล,เซ็ตซีโร่,บรรจุข้าราชการครู,นโยบายบูรณาการ